Am letschte Morge si d'Jana u ig mau gmuetlech ufgstande u si nachem Zmorge mit Taksi, Faehri und em ne Bus nach KL ufbroche. Fuere Bus hei mir no keis Ticket gha u hei mit viu Glueck no eine fuerwuetscht wo grad isch losgfahre. Mir si de oeppe z Zaehte hoech im Bus gsi u hei viu Platz gha. Mir isch unterwaegs e chli Schlaecht worde. I weiss auerdings nid oepps vom Laese oder vom Aesse isch gsi.  Mir si oeppe am vieri am Nami acho. Grad Perfekt um es Hostel z'Finde u no chli ir City  umezluege. Mir si de mau losgloffe, duer Chinatown   u irgendwelchi Sittegaessli. Mir hei ues e chli verloffe gha, aber si de Ploetzlech wieder am Busbahnhof gstande, wo mir scho si acho. Vo dert Us si mir duere Golden Triangle in Richtig Menara Tower   (Das isch dr Fernsehturm vo KL) gloffe. I ha dert no versuecht e chli Gaeud z'becho, was aber nid funktioniert het. So hani no chli uf Pump glaebt. Speter hani de unbedingt no ufs Internet muesse, um mit em Jan oeppis abzmache. I han ihm mau gschribe, das mir ues bire LRT-Station (LRT = Metro vo KL) traeffe.  Am naechschte Tag isch d'Jana de am Morge relativ fruech loszoge. I ha usgschlaffe u bi gmuetlech bim ne Zmorge ire Shoppingmall e chli ga  Tagebuech schribe. I bi de uf di Zwoeufi mau a dae Traeffpunkt. Dr Jan het no d Andreja (e Portugiesin, wo in Australie laebt) mitbrunge. Mir si de no chli desumegloffe u hei im Colonial District ds National Museum agluegt. I bi de mau zruegg, woeu ig no mis Zuegs ha muesse ines anders Hostel zuegle. D'Jana het sech de zum uschegge chli verspaetet, was aber keis Problem isch gsi. Si isch de naehr ufe Bus zruegg nach Singapore u ig ids Hostel, wo dr Jan u d'Andreja gwohnt hei.      Im noeie Hostel hani churz mis Chlaetterzuegs umsortiert u ha mi mau Schlau gmacht, wie das i da id Chlaetterhaue chume. Die isch chli usserhaub vo KL, u so nid ganz so easy zum erreiche. I ha de zum haere Fahre es Taxi gno, was ziemli tiffig isch gange.  Dert hani oeppe tusig Itrittsformular muesse usfuelle. I ha de no grad e Malay aus mi Gast inegno, woeu er kei Keile haetti choenne lege. Das muess me dert choenne, woeu si e Wand hei, wo kei Sicherige dinne si u me saeuber muess Keile u Friends lege. Da mir aber eigentlech numme hei woeue ga Bouldere (Chlaettere ohni Sicherig u numme so hoech, das me wieder cha abegumpe) ischs e chli viu Papierchrieg gsi. So bini itz Member vor Camp5-Chlaetterhaue. Bim Bouldere hani Zyt e chli vergaesse u mit es paarne  iheimische Climbers umegschnurret (eini vo mine Spezialitaete bim Chlaettere :-) ). I ha vo ine erfahre, das bi dene unaendleche Feuse bi Ipoh nume oeppe drue Routene igschrubt si.       Woni fertig mit Bouldere bi gsi, hani de no es Problem gha, us dere Shopping-Mall wieder use z'cho. I ha i daem oeppe 500m laenge Geboeide dr Usgang nid gfunde. Fuer Zruegg hani  de dr Bus gno, was im Verglich zur Taxifahrt vorhaer e Ewigkeit het duret. Bim Zrueggfahre hani de fuer mi beschlosse, das i mit em Jan am naechschte Tag id Cameron Highlands wirde fahre. I bi zruegg ids Hostel schnaeu mis Chlaetterzuegs ga versorge u grad i Busbahnhof ga es Ticket chouffe. I ha das so bire Frou vorm ne Kounter (Schauter) kouft.      Speter hani dr Jan u d Andreja wieder troffe. Mir si de mit em ne argentinische Paerli em Frederico und dr Daniela u no zwoei Andere ga Znacht aesse. Die Zwoei Argenitinier si ou scho es zitli unterwaegs. Si hei no in Noeiseeland gschaffet u si via Australie und Singapur nach Malaysia cho. Sie si am naechschte Morge mit ues in Richtig Cameron Highlands ufbroche.